23. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 559 της 9/18 Σεπτ. 1972 (ΦΕΚ Α΄164) Περί συστάσεως Παγίας Προκαταβολής παρά ταις Προξενικαίς Λιμενικαίς Αρχαίς. Έχοντες υπ’ όψιν: 1.Το άρθρ.4 παρ. 1, 3 του από 27.5.1927 Ν.Δ/τος «περί Διοικήσεως Εμπορικού Ναυτικού». 2.Τον Νόμ. 1636/1951 «περί καθορισμού Παγίας Προκαταβολής Υπουργείου Εμπορικής Ναυτιλίας». 3.Το άρθρ. 22 παρ. 3, 4 και 5 του Νόμ. 4473/65 «περί ελέγχου της Ναυσιπλοΐας, Επιθεωρήσεως Εμπορικών Πλοίων και άλλων τινών διατάξεων». 4.Τας διατάξεις του άρθρ. 56 παρ. 1 του Ν.Δ. 321/69 «περί Κώδικος Δημοσίου Λογιστικού». 5.Την υπ’ αριθ. 426/1972 γνωμοδότησιν του Συμβουλίου της Επικρατείας, προτάσει των Ημετέρων επί των Οικονομικών και Ναυτιλίας, Μεταφορών και Επικοινωνιών Υπουργών, απεφασίσαμεν και διατάσσομεν: Άρθρον μόνον.-Συνιστάται παρά ταις Προξενικαίς Λιμενικαίς Αρχαίς Παγία Προκαταβολή προς αντιμετώπισιν διαφόρων δαπανών των Υπηρεσιών αυτών, ων δεν καθίσταται δυνατή η πραγματοποίησις κατά την κεκανονισμένην τακτικήν διαδικασίαν. Εις τον Ημέτερον επί της Ναυτιλίας, Μεταφορών και Επικοινωνιών Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 